ГОДИШЊЕ ИСТРАЖИВАЊЕ O УТРОШКУ СИРОВИНА ИЗ ПОЉОПРИВРЕДЕ У ИНДУСТРИЈИ

Правни основ

Истраживање се спроводи на основу Закона о званичној статистици („Службени гласник РС“, бр. 104/2009) и Програма званичне статистике у периоду од 2016. до 2020. године („Службени гласник РС“, бр. 55/2015)

Методолошке основе

Циљ статистичког истраживања

Циљ истраживања јесте приказивање, на годишњем нивоу, података о утрошку сировина из пољопривреде у прехрамбеној индустрији, индустрији пића и дуванској индустрији.

Садржај статистичког истраживања

Истраживањем се прикупљају подаци о утрошку сировина из пољопривреде у прехрамбеној индустрији, индустрији пића и индустрији дувана.

Извештајне јединице и статистичке јединице (обухват)

Извештајне јединице су привредна друштва и предузетници. Јединице посматрања су предузећа регистрована у областима: прехрамбена индустрија, индустрија пића и индустрија дувана, као и јединице врсте делатности које се баве производњом прехрамбених производа, производњом пића или производњом дувана, a налазе се у саставу предузећа регистрованих у другим областима. Истраживањем су обухваћене јединице посматрања које чине најмање 90% вредности промета за области: прехрамбена индустрија, индустрија пића и индустрија дувана.

Метод, време и извори за прикупљање података

Примењује се **извештајни метод** – свака извештајна јединица саставља извештај на упитнику ИНД-22.

Извештајне јединице достављају Годишњи извештај о утрошку сировина из пољопривреде у индустрији за претходну годину надлежном подручном одељењу до 10. априла текуће године (упитник је доступан на веб-сајту Републичког завода за статистику: [http://www.stat.gov.rs/istra](http://www.stat.gov.rs/istrazivanja/methodology-and-documents/?a=06&s=0)[zivanja/m](http://www.stat.gov.rs/istrazivanja/methodology-and-documents/?a=06&s=0)[ethodology-and-documents/?a=06&s=0](http://www.stat.gov.rs/istrazivanja/methodology-and-documents/?a=06&s=0) ).

Извори података јесу књиговодствена, магацинска и друга евиденција и документација којом располаже извештајна јединица.

Обавеза заштите индивидуалних података

Обавеза заштите индивидуалних података темељи се на члану 3. Одредбе за заштиту давалаца података, члановима 44, 45, 46, 47, 48 и 49 Одредбе о поверљивости Закона о званичној статистици („Службени гласник РС“, број 104/2009).

Списак и дефиниције основних обележја – индикатора

Утрошак сировина из пољопривреде у индустрији представља укупно утрошене количине сировина из пољопривреде у циљу производње индустријских производа из области: прехрамбена индустрија, индустрија пића и индустрија дувана.

Ниво репрезентативности података (територијални и ниво КД)

Подаци су репрезентативни:

за територију Републике Србије[[1]](#footnote-0).

Усаглашеност са међународним препорукама, стандардима и праксом

Ово истраживање није предвиђено према међународним стандардима, већ се спроводи због националног интереса.

Опис организације истраживања

Органи за спровођење истраживања (одговорни произвођач званичне статистике)

Републички завод за статистику: Одсек за статистику индустрије у Београду, Одељење за статистичке послове у Сектору за статистику АП Војводине и подручна одељења у Зрењанину, Новом Саду, Сремској Митровици, Панчеву, Суботици, Шапцу, Зајечару, Лесковцу, Краљеву, Новом Пазару, Нишу, Ваљеву, Смедереву, Ужицу и Крагујевцу.

Градска управа града Београда, Секретаријат за управу, Сектор статистике.

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52 Закона о званичној статистици („Службени гласник РС“, број 104/2009).

Роковник основних фаза спровођења истраживања   
(укључујући публиковање података)

Извештајна јединица треба да достави попуњен упитник ИНД-22 надлежном статистичком органу до 10. априла текуће године за претходну годину.

Подручна одељења треба да доставе прикупљене и делимично преконтролисане извештаје Одсеку за статистику индустрије до 01. јуна текуће године.

Рок за прве резултате обраде ИНД-22 од стране Републичког завода за статистику јесте 30. октобар текуће године.

Инструменти истраживања

Упутство за попуњавање упитника

Утрошак сировина из пољопривреде у индустрији треба приказати по врстама сировина и у физичким јединицама мере које су приказане на упитнику ИНД-22.

Списак номенклатура и класификација које се користе у истраживању   
(са *обавештењем где се могу пронаћи*)

Листа сировина из пољопривреде које се троше у производњи индустријских производа из области: прехрамбена индустрија, индустрија пића и индустрија дувана, налази се на упитнику ИНД-22.

Списак публикација у којима се објављују методологија и резултати истраживања (у *штампаном облику и/или у оквиру интернет презентације*)

Резултати истраживања се користе за обрачун економских рачуна пољопоривреде. Истраживање:

„Годишње истраживање о утрошку сировина из пољопривреде у индустрији“ (Инд-22)

Контакт особe – Јасмина Костић-Симов, локал 238

Милена Стевовић, локал 373

1. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). [↑](#footnote-ref-0)